CELEX: 32020R2202
Language: et
Date: 2020-12-22 00:00:00
Title: Komisjoni rakendusmäärus (EL) 2020/2202, 22. detsember 2020, millega muudetakse määruse (EÜ) nr 1251/2008 III lisa Ühendkuningriiki ja teatavaid Briti krooni sõltkondi käsitlevate kannete osas selliste kolmandate riikide, territooriumide, tsoonide ja piirkondade loetelus, kust on lubatud Euroopa Liitu importida vesiviljelusloomade partiisid (EMPs kohaldatav tekst)

28.12.2020   
               
               
                  ET
               
               
                  Euroopa Liidu Teataja
               
               
                  L 438/1
               
            
         KOMISJONI RAKENDUSMÄÄRUS (EL) 2020/2202,
         22. detsember 2020,
         millega muudetakse määruse (EÜ) nr 1251/2008 III lisa Ühendkuningriiki ja teatavaid Briti krooni sõltkondi käsitlevate kannete osas selliste kolmandate riikide, territooriumide, tsoonide ja piirkondade loetelus, kust on lubatud Euroopa Liitu importida vesiviljelusloomade partiisid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavatel veeloomadel esinevate taudide ennetamise ja tõrje kohta, (1) eriti selle artiklit 22 ja artikli 61 lõiget 3,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1251/2008 (2) on kehtestatud nõuded vesiviljelusloomade liitu importimiseks. Täpsemalt on kõnealuse määruse III lisas loetletud kolmandad riigid, territooriumid, tsoonid ja piirkonnad, kust on lubatud importida liitu vesiviljelusloomade partiisid.
                  
               
                     (2)
                  
                  
                     Ühendkuningriik on esitanud määrusega (EÜ) nr 1251/2008 nõutud tagatised, et Ühendkuningriik ning Briti krooni sõltkonnad Guernsey, Mani saar ja Jersey kantaks kõnealuse määruse III lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik ja Briti krooni sõltkonnad lisada määruse (EÜ) nr 1251/2008 III lisasse.
                  
               
                     (3)
                  
                  
                     Seepärast tuleks rakendusmääruse (EÜ) nr 1251/2008 III lisa vastavalt muuta.
                  
               
                     (4)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat määrust kohaldada alates 1. jaanuarist 2021.
                  
               
                     (5)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1251/2008 III lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 328, 24.11.2006, lk 14.
         
            (2)  Komisjoni 12. detsembri 2008. aasta määrus (EÜ) nr 1251/2008, millega rakendatakse nõukogu direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu (ELT L 337, 16.12.2008, lk 41).
      
      
         
            LISA
            Määruse (EÜ) nr 1251/2008 III lisa muudetakse järgmiselt.
            
                        1)
                     
                     
                        Cooki saari käsitleva kande järele lisatakse järgmised kanded Ühendkuningriigi ja Guernsey kohta:
                        
                                    „GB
                                 
                                 
                                    Ühendkuningriik (*1)
                                    
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Kogu riik
                                 
                              
                                    GG
                                 
                                 
                                    Guernsey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Kogu riik
                                 
                              
                  
                        2)
                     
                     
                        Iisraeli käsitleva kande järele lisatakse järgmised kanded Mani saare ja Jersey kohta:
                        
                                    „IM
                                 
                                 
                                    Mani saar
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                    Kogu riik
                                 
                              
                                    JE
                                 
                                 
                                    Jersey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Kogu riik“